Þessa dagana fara fram riðlar fyrir hverja heimsálfu fyrir sig og eru alls fimm sæti í boði í hvorum flokki . Evrópuriðlarnir eru gríðarlega sterkir og þar sem að einungis eitt lið fer áfram er ljóst að það verða nokkur stórlið sem sitja eftir með sárt ennið . Evrópuriðill karla er langt kominn og eru Þýskaland , Slóvenía , Búlgaría og Frakkland enn í baráttu um lausa sætið . Kvennakeppnin er þó einungis nýhafin í Evrópu en þann 12. janúar næstkomandi verður orðið ljóst hvaða blaklið fara á Ólympíuleikana 2020 . Allar helstu upplýsingar um undankeppni Ólympíuleikanna má finna með því að smella hér .